ନୂଆଦିଲ୍ଲୀଃ ରାଜଧାନୀ ଦିଲ୍ଳୀରେ ମାସ୍କ ନ ପିନ୍ଧି ବୁଲୁଥିଲେ ହୋଇଯାଆନ୍ତୁ ସତର୍କ। ଦିଲ୍ଲୀ ପୋଲିସ ସିସିଟିଭି ଜରିଆରେ ସସମ୍ତଙ୍କ ଉପରେ ନଜର ରଖୁଛି। ସରୋଜିନୀ ନଗର ମାର୍କେଟରେ ପ୍ରାୟ ୮୦ଟି କ୍ୟାମେରା ମାଧ୍ୟମରେ ଲୋକଙ୍କ ଉପରେ ପୋଲିସ ନଜର ରଖିଛି। ମାସ୍କ ନ ପିନ୍ଧିଥିବା ତଥା ସାମାଜିକ ଦୂରତ୍ବ ରକ୍ଷା କରୁ ନ ଥିବା ଲୋକଙ୍କ ନାଁରେ ଚାଲାଣ କଟାଯାଉଛି।
କୌଣସି ଦୋକାନ କି ବଜାରରେ ବୁଲୁଥିବା ସମୟରେ ମାସ୍କ କି ସାମାଜିକ ଦୂରତ୍ବ ପାଳନ କରୁ ନ ଥିଲେ ଆଉ କିଛି ବାହାନାବାଜି ଚଳିବ ନାହିଁ। ଯଦିଓ ଆଖପାଖରେ ପୋଲିସ୍ କି ସ୍ବେଚ୍ଛାସେବୀ ନ ଥିବେ କିନ୍ତୁ ସିସିଟିଭିର ନଜର ସବୁବେଳେ ସବୁ ସମୟରେ ସସମ୍ତଙ୍କ ଉପରେ ରହିବ। ଏହା ଦ୍ବାରା ଲୋକ ମିଛ କହିପାରୁ ନାହାନ୍ତି କି ପୋଲିସ୍ ସାମ୍ନାରେ ସଫେଇ ଦେଇ ପାରୁ ନାହାନ୍ତି।
ମାସ୍କ ନ ପିନ୍ଧୁଥିବା ଲୋକଙ୍କୁ ପାଞ୍ଚଶହ ଟଙ୍କା ଜରିମାନା ଦେବାକୁ ପଡୁଛି। ଏହା ବାଦ୍ ପୋଲିସ୍ ବୁଥରେ ମଝିରେ ମଝିରେ ମାସ୍କ ଓ ସାମାଜିକ ଦୂରତ୍ବ ରକ୍ଷା କରିବା ପାଇଁ ଘୋଷଣା ହେଉଛି। ସଂକ୍ରମଣ ରୋକିବା ପାଇଁ ଏଭଳି ପ୍ରୟାସ ସେଠାରେ ଆରମ୍ଭ ହୋଇଛି। ଯାହା ଦ୍ବାରା ଲୋକେ ବଜାରକୁ ଆସବି ପୂର୍ବରୁ ମାସ୍କ ପିନ୍ଧିବାକୁ ବାଧ୍ୟ ହେବେ।
